
Photographs of people on their deathbed were popular during the 
nineteenth century. As many other photographers, Nadar and Millets 
advertised themselves and offered visits to homes for photographing 
posthumous portraits. The odd custom of taking pictures of people on 
deathbed and funerals was quite present in Montenegro. It was particu- 
larly important to photograph funerals. Pondering on death imposes 
questions on the flow of time, ephemerality of life which is related to 
the analysis of photography as a medium which in different ways has 


disturbed the perception of time in continuity. 


Termini ritual i obred se u savremenoj domaćoj etnologiji i 
antropologiji upotrebljavaju s izvjesnim značenjskim razlikama. 
Termin obred uglavnom se dovodi u vezu s religijskom sferom, 
dok ritual ima širi značenjski sadržaj, pa shodno tome i prim- 
jenjivost. On može imati, u većoj ili manjoj mjeri, izražen religi- 
jski karakter, ali može biti i sekularne prirode. 

Velika su teorijska mimoilaženja u određenju onoga što je dif- 
ferentia specifica rituala, jer on pojmovno obuhvata široki 
raspon pojava — od shematizovanoga ponašanja životinja i neu- 
rotičara, magijsko—religijskih obreda primitivnih zajednica, cer- 
emonija antičkih civilizacija, crkvenih liturgija, političkih para- 

da, inicijacija u tajna društva, pa do različitih proslava širom svi- 
jeta.! Edmund Lič piše da „čak i među specijalistima za ovu 
oblast postoji najveće moguće neslaganje oko toga kako koristi- 
ti riječ i ritual i kako razumjeti samo izvođenje rituala“.? 
Uporedo s terminom ritual? koriste se pojmovi obred, ceremoni- 
ja, svetkovina i dr. kao sinonimi, ili se pak ukazuje na razlike u 
nijansama njihovih značenja, što zavisi od predmeta proučavan- 
ja, kao i od teorijskoga polazišta autora.+ 


1 Đorđević, Jelena, Ritual, u: Enciklopedija političke kulture, Beograd: 
Savremena administracija, 1993, str. 1018. 

2 Navedeno prema : Stiven Ljuks, Politički ritual i društvena integracija, 
Kultura 73/74/75, Beograd, 1986, str. 141. 

3 Bez obzira na kompleksnost i neodređenost pojma, ritual je primarni pred- 
met proučavanja antropologije u čitavoj njenoj istoriji, jer on, svojim speci- 
fičnim sadržajem i oblikom, pruža obilje informacija o društvu i kulturi. Iako 
je sam pojam višeznačan, a takvi su, analogno tome, i pristupi proučavanju, 
kao njegove određujuće karakteristike, u antropološkom diskursu, izdvajaju 
se: simbolični karakter, standardizovanost, stilizovanost i repetitivnost. Svaku 
ritualnu aktivnost čini mnoštvo komponenti, koje se ulivaju jedna u drugu, 
obrazujući jedinstvenu poruku i doživljaj. U najopštijem, određuju je prostor- 
na, vremenska, vizuelna i verbalna dimenzija, ali mogu biti relevantni i svi 
pokreti, dodiri, mirisi. U Leach, Edmund, Kultura i komunikacija, Beograd: 
Prosveta, 1983, str. 64. 

4 Rad Povrzanović, Maje, Pojmovi običaj, navika, obred/ritual, ceremonija, 
slavlje, svečanost i praznik u jugoslovenskim i inozemnim rječnicima enciklo- 
pedijama i leksikonima, Narodna umjetnost 24, Zagreb 1987, str. 39-81. dono- 
si i pregled određenja navedenih pojmova. Mnoštvo definicija stavlja akcenat 
na različite aspekte rituala, što jasno ilustruje teorijsko-metodološku nepreciz- 
nost pojma. Zanimljivo promišljanje (nemogućnosti pojmovnog određenja 
rituala nude radovi. Douglas, Mary, Udaljavanje od rituala, Gradina 10, Niš 
1986, str. 109-125; Goody, Jack, Protiv ,,rituala: ležerno povezane misli o 


ležerno definisanoj temi, Gradina 10, Niš 1986. 

Proglašenjem knjaževine i potrebom što brže emancipacije 
Crne Gore u svakom pogledu insistiralo se na iskorjenjivanju 
raznih primtivnih obreda, navika i zastarjelih običaja. 
Inicijativom i strogošću u primjeni naredbi knjaza Danila na 
Petrovdan 1859. godine, sečenje glava je okarakterisano kao 
kukavičluk, a zarobljavanje neprijatelja kao vrlina. Strogo je 
zabranjeno grebanje lica za umrlim, održavanje običaja takoz- 
vanih mrtvačkih trpeza i vjerivanje đece.* Progresivan značaj te 
dvije naredbe ne treba mnogo dokazivati. Visoki troškovi 
sahrane vrlo teško su pogađali veliki broj siromašnih porodica, 
pored ostalih negativnih posljedica koje je taj običaj imao. 


Brigadir Stevo Jovićević na samrti, 
Cetinje, početak 20. vijeka, 


vlasništvo Stevice Jovićevića 


Stoga nije slučajno da su fotografije ljudi na samrtničkoj 
postelji bile tako popularne tokom 19. vijeka. Kao i mnogi drugi 
fotografi, Nadar i Mijet (Nadar i Millets) reklamirali su se i 
nudili po$ete kućama za snimanje posthumnih portreta. 


5 Vuksan, Dušan, Knjaz Danilo, treća godina vlade (1854), Zapisi XVI, 
Titograd, 1936, str. 267. 
6 Mnogi poznati ljudi 19. vijeka uključujući Viktora Igoa (Victor Hugo), 


Napoleona III, Maksimilijana, fotografisani su i nakon smrti. Kompletna nepo- 


NE PE A ja 

Neobičnost fotografisanja ljudi na samrtničkoj postelji i samih 
sahrana bila je prisutna i u Crnoj Gori, a sedamdesetih godina 
20. vijeka se nastavila. Naročito su se sahrane smatrale važnim 
za fotografisanje, i bile su tretirane kao i svadbe. Možda su za 
„profesionalce“ porudžbine bile jednake bez obzira na motiv. 
Atelje Lovćen očigledno je išao i u kućne posete po pozivu. 
Fotografija brigadira Steva Jovićevića prikazuje portret čovjeka 
u fotelji, na samrti.“ Bliskost smrti je očigledna i neprijatna. 

Sahrane su obavezno prikazivale mrtvaca u kovčegu, koji se za 
tu priliku malo nagne, kako bi se mogao ovjekovječiti posmrtni 
portret, i panoramski snimak povorke na kojoj se može viđeti 
brojnost ljudi, kojom se vjerovatno mjerilo poštovanje čovjeka. 

Običaj je bio je da se Crnogorke udaju i sahranjuju u istoj 
nošnji.š Opšednutost izgledom tokom bitnog i javnog događaja 
kakav je bila i sahrana, dugo se zadržala u Crnoj Gori. 

Edit Meri Daram u svom putopisu razmatra i izgled groblja i 
običaje sahrana. O doživljajima iz Podgorice piše: 

, Sve što je hrišćansko nalazi se na jednoj strani Ribnice, a sve 
što je muslimansko, na drugoj. Tursko groblje leži iza starog gra- 
da, zapušteno i tužno kao većina njihovih. Mjesto gdje se sahra- 
njuju hrišćani je na crnogorskoj strani grada. Mrtve unose u grob 
u otvorenom kovčegu, i sasvim se vidi voštano lice mrtvaca...“? 


držač za glavu, koji su komičari često ismijavali. Kao rezultat, portreti su liči- 
li na posmrtne maske. U Frizot, Michael, A New History of Photography, 
Cologne: Konemann, 1994, str. 103. 

7 Fotografiju sam dobila od njegova potomka Stevice Jovićevića. 

8 Tako su u nepovrat izgubljeni predivni primjerci nošnji. 

9 Poklopac se nosi iza kovčega u sprovodu. Rekli su mi da je ovaj čudan 
običaj nastao zbog toga što su korištene lažne sahrane kao sredstvo krijumča- 
renja oružja, kada su balkanske zemlje pale pod tursku vlast. Ali ja sumnjam 
u tu priču. Jer ovaj običaj je preovlađivao i u Italiji, i vjerujem da još uvijek 


preovlađuje u Španiji. On je, najvjerovatnije, stariji od Turaka, tradicija koja 

datira od vremena kad je spaljivanje, a ne sahranjivanje bilo uobičajen način 
oslobađanja od mrtvih, i tijelo bilo nošeno na lijesu do lomače. Otvoreni kov- 
čeg, pogrebne pjesme i pomeni, koje mnogi Južni Sloveni drže godišnje na 
groblju, kandila i tamjan koji se pale na groblju, i upaljene svijeće koje se nose 
na sprovodu, zajedno dočaravaju, sa izuzetnom vjernošću, obrede i običaje 
Rimljana. A koliko bi oni mogli biti i stariji, mi to ne znamo“ U: Daram, Edit 


Meri, Kroz srpske zemlje, Beograd: Srpska Evropa, 1995. god. str. 26. 

BE“ 


Fotograf Pavle Đonović, kao i mnogi drugi fotografi, snima 


sahranu ispred Vlaške crkve na Cetinju, s iskrivljenim kovče- 
gom, kako bi se vidio mrtvac sahranjen u nošnji. 

Bart smatra kako je smrt eidos fotografije, te se pita: ,,Nije li 
istorija ono vrijeme kad se još nismo rodili?", sugerišući pri tom 
prisustvo smrti na fotografiji. Slično razmišlja i Eduardo 


10 Barthes, Roland, Svijetla komora: bilješka o fotografiji. Zagreb: Izdanja 
Antibarbarus, 2003.godina, str. 83. 

Kadava, i ističe kako je fotografija uvijek na neki način dodir- 
nuta smrću, što prema njegovu mišljenju znači da ona nudi 
jedan pogled na istoriju kojoj više ne pripadamo.!! 

Nošnje i pojedini djelovi imali su značaja i u vrijeme posmr- 
tnih ceremonija i žalosti, ne samo kao dio posmrtnih običaja, 
već i praznovjerja. Tako, na primjer, Medaković zapisuje slje- 
deće: ,,Za cijelu godinu oni korotuju mrtvoga. Muški omaste 
crnom mašću kapicu i pas i kružat, neki pak izvrnu kapicu, a 
žene omaste crnim maramama i opregljaču.“13 


NM IZL 


Nepoznati autor, fotografije na nadgrobnoj ploči, 


1911.Oraovac, Boka Kotorska, fotografisala Maja Đurić 


11 Cadava, Eduardo, Reči svetlosti: teze o fotografiji istorije. Beograd: 
Beogradski krug, 2002. godina. 

12 Mrvaljević, Zorica, Crnogorska narodna nošnja, Podgorica: JU Muzeji i 
galerije Podgorice, 2006, str. 76. 

13 Medaković, V. M. G, Život i običaji Crnogoraca, Novi Sad: Srpska knji- 
ževna zdruga, 1860. god, str. 56. 

Inače, postoje mnogobrojni podaci o načinima žaljenja i obi- 
čajima šireg značaja. Običaji su značajan dio našeg kulturnog 
nasljeđa. Naslijeđivani su i prenošeni s generacije na generaci- 
ju, i bili su neophodni pratioci ljudi i njihovog ponašanja. 

Prema mišljenju Suzan Zontag, sve fotografije ljudi su 
memento mori, jer snimiti fotografiju znači učestvovati u smr- 
tnosti, povredljivosti, promjenljivosti neke druge osobe ili stva- 
Ti. Fotografija zamrzava određeni trenutak u vremenu, te svje- 
doči o njegovom toku i o prolaznosti života. 1+ 

Promišljanje smrti nameće pitanja o toku vremena, prolaznosti 
života, što je u vezi s promišljanjem fotografije kao medija koji na 
razne načine uzurpira percepciju vremena u kontinuitetu. 


14 Sontag, Susan. Eseji o fotografiji. Beograd: Radionica SIC, 1982. godi- 


na, str. 20. 

